কালাপাশ চুটকি

কালাপাশ চুটকি (বৈজ্ঞানিক নাম: Muscicapa fuliginosa) (ইংরেজি: Dark-sided Flycatcher) বা ঝুলরঙাচটক Muscicapidae (মাসসিকাপিডি) গোত্র বা পরিবারের অন্তর্গত Muscicapa (মাসসিকাপা) গণের এক প্রজাতির ছোট বৃক্ষচারী পাখি। কালাপাশ চুটকির বৈজ্ঞানিক নামের অর্থ সাইবেরিয়ার চুটকি (ল্যাটিন musca = মাছি, capere = দখল করা, sibiricus = সাইবেরিয়ার)। সারা পৃথিবীতে এক বিশাল এলাকা জুড়ে এদের আবাস, প্রায় ৩০ লাখ বর্গ কিলোমিটার। বিগত কয়েক দশক ধরে এদের সংখ্যা বাড়েও নি আবার আশঙ্কাজনক পর্যায়ে চলে যায় নি। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত নয়। শীতকালে উত্তর-পূর্ব ভারত, বাংলাদেশ, ভুটান, মিয়ানমার, জাপান, দক্ষিণ চীন, তিব্বত ও দক্ষিণ-পূর্ব এশিয়ার অনেক দেশে কালাপাশ চুটকি দেখা যায়। দেহের দৈর্ঘ্য ১৩-১৪ সেন্টিমিটার। প্রাপ্তবয়স্ক পাখির শরীরের পেছনের অংশ ধূসর-বাদামি রঙের হতে পারে। পেটের মাঝে সাদা দাগ থাকে। ঠোঁট কালো রঙের ও চওড়া। চোখ বড়, কালচে-বাদামি এবং চোখের রঙ ধূসর। পায়ের পাতা ও নখ কালো। অপ্রাপ্তবয়স্ক পাখির দেহ একটু ভিন্ন ধরনের। রঙ বাদামি, বুক ও বগলে কালচে রঙের ছাপ থাকতে পারে। উড়ন্ত ছোট পোকা শিকার করে খায় এরা। অন্ধকারেও এরা পোকা ধরে খেতে পারে। কোমল সুরে সি-সি করে ডাকে কোন কোন সময়। কালাপাশ চুটকি সাধারণত নাতিশীতোষ্ণ অঞ্চলে থাকে, এছাড়া আলপ্স পাহাড়, বনের ধার, ওক বনেও থাকে কোন কোন সময়। বড় পত্রবহুল জঙ্গল এদের প্রিয়। শীতকালে সমতল ভূমিতে আসে। শীতে একাকী থাকতে পারে। মাকড়সার জাল ও শেওলা দিয়ে সাধারনত মে-জুলাই মাসে গাছের ডালে বাসা করে। বাসা দেখতে অনেকটা বাটি আকৃতির। সংখ্যায় তিন-চারটি ডিম পারে এরা যা সবুজ রঙের। যখন মেয়ে পাখি একা ডিমে তা দেয় তখন ছেলে পাখি খাবার সন্ধান করে। ছেলে ও মেয়ে পাখির চেহারা একই রকম। রেজা খান, বাংলাদেশের পাখি (ঢাকা: বাংলা একাডেমী, ২০০৮), পৃ. ৯০। জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬ (ঢাকা: বাংলাদেশ এশিয়াটিক সোসাইটি, ২০০৯), পৃ. ৩৬৭। অসময়ে কালাপাশ চুটকি[স্থায়ীভাবে অকার্যকর সংযোগ], সৌরভ মাহমুদ, দৈনিক প্রথম আলো। ঢাকা থেকে প্রকাশের তারিখ: ০৪-০৯-২০১২ খ্রিস্টাব্দ। Muscicapa sibirica ওয়েব্যাক মেশিনে আর্কাইভকৃত ২৩ অক্টোবর ২০১৫ তারিখে, BirdLife International এ কালাপাশ চুটকি বিষয়ক পাতা। Muscicapa sibirica ওয়েব্যাক মেশিনে আর্কাইভকৃত ৫ নভেম্বর ২০১৩ তারিখে, The IUCN Red List of Threatened Species এ কালাপাশ চুটকি বিষয়ক পাতা। Brazil, Mark A. (1991) The Birds of Japan, Christopher Helm, London. Kennedy, Robert S.; Gonzales, Pedro C.; Dickinson, Edward C.; Miranda, Hector C. & Fisher, Timothy H. (2000) A Guide to the Birds of the Philippines, Oxford University Press, Oxford. Lee, Woo-Shin, Koo, Tae-Hoe & Park, Jin-Young (2000) A Field Guide to the Birds of Korea, LG Evergreen Foundation, Seoul. MacKinnon, John & Phillipps, Karen (2000) A Field Guide to the Birds of China. Oxford University Press, Oxford. Robson, Craig (2002) A Field Guide to the Birds of South-East Asia. New Holland, London. Bradshaw, C.; Jepson, P. J.; Lindsey, N. J. (১৯৯১)। "Identification of brown flycatchers"। British Birds। 84 (12): 527–542।  Alström, Per; Hirschfeld, Erik (১৯৯১)। "Field identification of Brown, Siberian and Grey-streaked Flycatchers"। Birding World। 4 (8): 271–278।  উইকিপ্রজাতিতে-এ বিষয় সম্পর্কিত তথ্য রয়েছে: কালাপাশ চুটকি উইকিমিডিয়া কমন্সে কালাপাশ চুটকি সংক্রান্ত মিডিয়া রয়েছে। Oriental Bird Images: Dark-sided Flycatcher ওয়েব্যাক মেশিনে আর্কাইভকৃত ২৭ জুলাই ২০১১ তারিখে